Sagredo visita la piscina municipal de Paterna  per a comprovar la gran acollida veïnal del “Divendres Familiar” Paterna va vibrar amb el seu Pregó
21/08/2015

# Sagredo visita la piscina municipal de Paterna per a comprovar la gran acollida veïnal del “Divendres Familiar” Paterna va vibrar amb el seu Pregó

[![L’alcalde de Paterna, Juan Antonio Sagredo este matí junt amb el cap d’Esports durant la seua visita a la piscina municipal de la carretera de Manises](/images/noticias/2015/08/piscina.jpg)](/images/noticias/2015/08/piscina.jpg)

21.08.2015

L’alcalde de Paterna i el cap d’Esports han recorregut les instal•lacions de la piscina de la carretera de Manises per a demanar les impressions dels paterners i paterneres respecte a les noves mesures impulsades per a millorar este servei

L’alcalde de Paterna, Juan Antonio Sagredo ha fet hui un buit en la seua agenda de festes per a visitar la piscina municipal de la carretera de Manises i comprovar l’acollida veïnal del “Divendres Familiar”, la mesura que Sagredo va posar en marxa fa tres setmanes i que permet, tots els divendres del mes d’agost, l’entrada gratis a qualsevol de les tres piscines municipals del poble als menors de 12 anys que vagen amb un adult.

Acompanyat pel cap municipal d’Esports, Sagredo ha recorregut les instal•lacions de la dita piscina per a demanar les impressions dels veïns sobre esta mesura social amb què es persegueix abaratir l’entrada a les piscines de les famílies paterneres.

“El nostre objectiu és impulsar l’afluència de veïns a les piscines municipals. Volem convertir estes instal•lacions en el punt de trobada de referència de les famílies de Paterna, on els xiquets i xiquetes disfruten de l’estiu i de l’aigua en les millors garanties”, ha assegurat Sagredo, que s’ha mostrat satisfet amb la reeixida acollida que està tenint la iniciativa d’entrada gratuïta de menors i d’ampliació d’horaris a les tres setmanes justes de posar-se en marxa.

En este sentit, el primer edil també ha anunciat que “continuaran treballant per a millorar i abaratir este servici de cara al pròxim estiu i per a millorar totes les instal•lacions i servicis esportius en general”.

El “Divendres Familiar” i l’ampliació dels horaris de les piscines són dos mesures emmarcades dins del Pla de Xoc que ha dissenyat el nou govern municipal per a millorar el servici de piscines que s’ofereix als veïns i veïnes de Paterna.

D’esta manera, la piscina de la carretera de Manises obri de dimarts a diumenge de 11.15 a 19.00 hores (2 hores més que fins ara), la de Valterna Nord també en el mateix horari de 11.15 a 19.00 hores i la piscina de la Coma de dimarts a dissabte de 11.00 a 18.00 hores.